armvectores/hy_wikipedia_2023 huggingface dataset:
Իվանդե Կայա

Իվանդե Կայա (լատիշ․՝ Ivande Kaija, հոկտեմբերի 13, 1876(1876-10-13), Jumprava Parish, Ռիգայի շրջան, Լիֆլանդիայի նահանգ, Ռուսական կայսրություն - հունվարի 2, 1942(1942-01-02), Ռիգա, Նացիստական Գերմանիա, Անտոնիա Լուկինայի գրական անունը (ծննդյան անունը՝ Անտոնիա Մելդեր-Միլեր)), լատվիացի գրող և ֆեմինիստ, որ պայքարել է Լատվիայի անկախության համար։ Հասարակական աշխատանքների և ստեղծագործությունների միջոցով Կայան սատարել է լատվիացիներին իրենց ակտիվները նվիրաբերել «Ոսկե հիմնադրամին», որը 1920 թվականին դարձել է երկրի ոսկու պահուստը։ 1926 թվականին Կայան արժանացել է Երեք աստեղերի շքանշանի։ Թեև խորհրդային շրջանում Կայայի աշխատանքների մեծ մասը կորել է, հետագայում դրանք հանրաճանաչ են դարձել։


== Կենսագրություն ==
Անտոնիա Մելդեր-Միլերը ծնվել է 1876 թվականի հոկտեմբերի 13-ին Ռուսական կայսրության Լիֆլանդական գուբերնիայի Յումպրավմույա բնակավայրում, Միքեյիս և Մաթիլդ (ծննդյան անունը՝ Ֆլինթման) Միլեր-Մելդերի ընտանիքում։ Նրա հայրը դարձել է հաջողակ գործարար և հողատեր և ընտանիքի հետ տեղափոխվել է Տորնյակալնս, որտեղ Անտոնիան 1881 թվականին հաճախել է դպրոց։ Տարրական դպրոցն ավարտելուց հետո ուսումը շարունակել է Ռիգայի Լոմոնոսովի անվան կանանց գիմնազիայում։ Ուսումնառության տարիներին մտերմացել է Ֆելիքս Լուկինսի հետ. հետագայում ամուսնացել են ։ 1892 թվականին տպագրել է իր առաջին վեպը՝ Trīs jaungada naktis («Նոր տարվա երեք գիշերները»)։ 1895 թվականին ավարտել է ավագ դպրոցը և ուսումը շարունակել Բեռնի (Շվեյցարիա) և Լայպցիգի համալսարանների (Գերմանիա) փիլիսոփայության և արվեստի պատմության ֆակուլտետում։ Տեղի թանգարաններն ու պատկերասրահները նպաստել են նրա գիտելիքների ընդլայմանը, ինչպես նաև սովորել է անգլերեն, ֆրանսերեն, գերմաներեն, իտալերեն, լատիներեն և ռուսերեն։ 1901 թվականին թողել է ուսումը և ամուսնացել Լուկինսի հետ, որը դարձել է ակնաբույժ և հիմնադրել Լատվիացի բժիշկների ընկերակցությունը։ հետագա մի քանի տարիների ընթացքում Լուկինան աշխատել է որպես լրագրող։ Ունեցել են երեք երեխա։ 1910 թվականին Կայան մեկնել է Շվեյցարիա, որտեղ  Յան Ռայնիսը և Ասպազիյան աքսորվել էին, իր գրվածքների վերաբերյալ նրանց օժանդակությունը ստանալու համար։ Այցելության ժամանակ Լուգանոյի գերեզմանատանը տեսել է մի հուշարձան, որի ազդեցության ներքո ընտրել է «Կայա» գրական անունը, որը նշանակում է ծովարոր։


== Ծանոթագրություններ ==


=== Աղբյուրներ ===
Պնևմափոխարկիչ

Պնևմափոխարկիչ, պնևմաավտոմատիկայի սարք, նախատեսված է պնևմաազդանշանների ամպլիտուդի, հաճախականության կամ ձևի փոփոխության կամ էլ օդի (գազի) ճնշումը ֆիզիկական այլ մեծության փոխակերպելու համար։ Պնևմափոխարկիչ երբեմն անվանում են պնեմաուժեղացուցիչ։ Պնևմափոխարկիչի կառուցվածքը որոշվում է դրա ֆունկցիոնալ նշանակմամբ, այսպես, օրինակ, պնևմաէլեկտրական և էլեկտրապնևմատիկ փոխակերպիչներն ունեն ավարտուն կառուցվածք և պատկանում են արդյունաբերական պնևմաավտոմատիկայի տարրերի ունիվերսալ համակարգի (ԱՊՏՈՒՀ) տարրերին, իսկ անալոգաթվանշանային կամ թվանշանա-անալոգային, առավել ևս ֆունկցիոնալ Պնևմափոխարկիչներն ունեն բարդ, բազմատարր կառուցվածք։
Սալիխիտդին Այտբաև

Սալիխիտդին Աբդիսադիկովիչ Այտբաև (ղազ.՝ Салихитдин Әбдісадықұлы Айтбаев, փետրվարի 15, 1938(1938-02-15), Կզըլ-Օրդա, Ղազախական ԽՍՀ, ԽՍՀՄ - սեպտեմբերի 29, 1994(1994-09-29), Ալմաթի, Ղազախստան), խորհրդային ղազախ գրաֆիկական նկարիչ։


== Կենսագրություն ==
Սալիխիտդին Աբդիսադիկովիչ Այտբաևը ծնվել է 1938 թվականի փետրվարի 15֊ին, Ղազախական Խորհրդային Սոցիալիստական Հանրապետության Կզըլ-Օրդա քաղաքում։
1961 թվականին ավարտել է Ալմաթիի գեղարվեստի ուսումնարանը, աշակերտել է Մ․ Կենբաևին։
1969-1971 թվականներին դասավանդել է գեղարվեստական ուսումնարանում։ 1988 թվականին ստացել է Ղազախական Խորհրդային Սոցիալիստական Հանրապետության արվեստի վաստակավոր գործչի կոչում։


== Ստեղծագործություններ ==

«Հովիվների հանգիստը» կտավ (ղազ.՝ «Шопандар демалысы», 1962), «Երջանկություն» (ղազ.՝ «Бақыт», 1966), «Երիտասարդ ղազախներ» (ղազ.՝ «Жас қазақтар», 1968), «Հյուրերն են եկել» (ղազ.՝ «Қонақ, қелді», 1969) ղազախական ազգային ավանդույթներով ներշնչված։ Այտաբաևի դիմանկարային ստեղծագործություններին պատկանում են «Ա. Ալիմժանովը» (1970), «Մայրը» (ղազ.՝ «Ана», 1973), «Հայրը» (ղազ.՝ «Әке»), «Հովիվը» (ղազ.՝ «Шопан», 1974), «Աբայը» (1994), որոնք աչքի ն ընկնում իրենց բարձր վարպետությամբ։
1966 թվականին «Իմ հայրենիքը» նկարի համար Այտաբաևը ստանում է Համամիութենական Լենինյան Կոմերիտմիության Մրցանակ։ Նրա նկարները պահպանվում են Կերպարվեստի պետական թանգարանում։


== Ծանոթագրություններ ==


== Գրականություն ==


=== Ռուսերեն ===
Ганкина Э. Художник в современной детской книге: Очерки. — Сов. художник, 1977. — 215 с.


=== Ղազախերեն ===
Қазақ мәдениеті. Энциклопедиялық анықтамалық. — Алматы: «Аруна Ltd.» ЖШС, 2005. — ISBN 9965-26-095-8
Ուոլաս

Ուոլաս Սոազա Սիլվա (պորտ.՝ Walace Souza Silva, ապրիլի 4, 1995(1995-04-04), Սալվադոր, Բրազիլիա), բրազիլացի ֆուտբոլիստ, կիսապաշտպան։ Հանդես է գալիս գերմանական «Համբուրգ»-ի և Բրազիլիայի ազգային հավաքականի կազմում։
2016 թվականին Բրազիլիայի օլիմպիական հավաքականի կազմում մասնակցել է Օլիմպիական խաղերին։


== Ակումբային կարիերա ==


=== «Գրեմիո» ===
Ուոլասը «Գրեմիո» ֆուտբոլային ակումբի սան է։ Թիմի հիմնական կազում իր նորամուտը նա նշել է 2014 թվականի ապրիլի 27-ին՝ «Ատլետիկո Մինեյրո»-ի դեմ խաղում։
Բրազիլական ակումբի կազմում իր առաջին գոլը Ուոլասը խփել է 2016 թվականի հունիսի 10-ին՝ «Ֆիգեյրենսե»-ի դեմ խաղում։


=== «Համբուրգ» ===
2017 թվականի հունվարին Ուոլասը տեղափոխվել է Բունդեսլիգան ներկայացնող «Համբուրգ»։ Բունդեսլիգայի շրջանակներում իր նորամուտը ֆուտբոլիստը նշել է փետրվարի 11-ին՝ «ՌԲ Լայպցիգ»-ի դեմ խաղում։ Այդ խաղում նա նաև խփել է իր առաջին գոլը։


== Միջազգային կարիերա ==
Բրազիլիայի Մ21 հավաքականի կազմում Ուոլասը 2015 թվականին մասնակցել է Ուրուգվայում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Արգենտինայի, Ուրուգվայի և Կոլումբիայի հավաքականների դեմ հանդիպումներին։
2016 թվականին Բրազիլիայի ազգային հավաքականի կազմում մասնակցել է ԱՄՆ֊ում կայացած Ամերիկայի գավաթի խաղարկությանը։ Նա իր նորամուտը հավաքականի կազմում նշել է հունիսի 9-ին՝ Հայիթիի հավաքականի դեմ խաղում։
Բրազիլիայի օլիմպիական հավաքականի կազմում Ուոլասը 2016 թվականին մասնակցել է Օլիմպիական խաղերին։ Մրցաշարի ընթացքում նա մասնակցել է Դանիայի, Կոլումբիայի, Հոնդուրասի և Գերմանիայի հավաքականների դեմ խաղերին։


== Վիճակագրություն ==


== Ձեռքբերումներ ==


=== Ակումբային ===
Բրազիլիայի գավաթակիր - 2016


=== Միջազգային ===
Օլիմպիական խաղերի չեմպիոն - 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ուոլոսի պևոֆիլը «Գրեմիո»-ի պաշտոնական կայքում Archived 2014-07-02 at the Wayback Machine.
Պրոֆիլը transfermarkt.com կայքում(անգլ.)
Ղարաբաղ ՖԱ (Աղդամ)

Ղարաբաղ ֆուտբոլային ակումբ (ադրբ.՝ Qarabağ" Futbol Klubu), ադրբեջանական ֆուտբոլային ակումբ, որը հիմնադրվել է 1951 թվականին։ Ադրբեջանի առաջնության չեմպիոն 1993, 2014, 2015 և 2016 թվականներին, Ադրբեջանի հնգակի գավաթակիր։
Պաշտոնապես ներկայացնում է Ակնա (Աղդամ) քաղաքը, որը 1993 թվականի հուլիսի 23-ից գտնվում է Լեռնային Ղարաբաղի Հանրապետության վերահսկողության տակ։ Արցախյան ազատամարտից առաջ ակումբը տնային խաղերն անցկացրել է Աղդամում։ Ներկայումս ակումբի տնային մարզադաշտը համարվում է Բաքվում գտնվող Թոֆիկ Բայրամովի անվան հանրապետական մարզադաշտը։
«Ղարաբաղն» առաջին ադրբեջանական ակումբն է, որը հասել է Չեմպիոնների Լիգայի խմբային փուլ։


== Նվաճումներ ==
Ադրբեջանի չեմպիոն (9)՝ 1992/93, 2013/14, 2014/15, 2015/16, 2016/2017, 2017/2018, 2018/2019, 2019/2020, 2021/2022
Ադրբեջանի արծաթե մեդալակիր (3)՝ 1993/94, 1996/97, 2012/13,
Ադրբեջանի բրոնզե մեդալակիր (4)՝ 2001/02, 2003/04, 2009/10, 2010/11,
Ադրբեջանի գավաթակիր (6)՝ 1993, 2005/06, 2008/09, 2014/15, 2015/16, 2017/18
Ադրբեջանի գավաթի ֆինալիստ (3)՝ 1995/96, 1997/98, 1999/00։


== Մարզիչներ ==
Աղասալամ Միրջավադով (1991—1996, 2000—2001),
Բեյուկագա Ագաև (1997—98, 2000, 2006),
Շահին Դենիսով (2003—04),
Իգոր Պոնոմարյով (2004—05),
Էլհան Աբդուլաև (2005),
Ռասիմ Կարա (2007—08),
Գուբան Գուրբանով (2008 — մինչև հիմա)։


== Ծանոթագրություններ ==


== Արտաքին հղումներ ==
Պաշտոնական կայք
Ակումբը ՈւԵՖԱ-ի պաշտոնական կայքում
Շվի

Շվի , հայկական ազգային նվագարան։ Անվանումը ծագում է «շվվոց» բառի արմատից։ Շվին հնագույն հայկական նվագարաններից մեկն է և հայտնի է անհիշելի ժամանակներից։ Շվին ըստ կառուցվածքի լինում է երկու տեսակի՝ քանդվող և ամբողջական։ Ի տարբերություն ամբողջական շվիի քանդվող շվին ունի ինտոնացիան փոփոխելու հնարավորություն։ Նվագարանի դիապազոնը սկսում է առաջին օգտավայի C/C# (կախված գործիքից) նոտայից և ձգվում է մինչև երրորդ օկտավայի G/A (կախված գործիքից)։ Շվին ունենում է տարբեր լարվածքներ, բայց ամենատարածված լարվածքը C-ն է։


=== Պատրաստումը ===
Շվին պատրաստվում է բնական փայտից (հիմնականում ծիրանենուց) կամ եղեգից։ Շվի չափերը տատանվում են։ Միջինում շվին ունենում 30 սմ երկարություն։ Տրամագիծը միջինում 1,5 սմ է (քանդվող շվիների դեպքում մուդշտուկը լայնանում է մինչև 2,5 սմ)։ Քանդվող շվիների մունդշտուկը երիզված է լինում մետաղյա օղակով, որը սովորաբար պատրաստվում է լատունից, իսկ հատուկ դեպքերում կարող է պատրաստվել ոսկուց կամ այլ թանկարժեք մետաղներից։ Օղակը բացի զարդարանք լինելուց պահպանում է գործիքը ճաքերից (խոնավությունից փայտը ուռում է և միացման մասում կարող են ճաքեր առաջանալ), որոնք կարող են ազդել ձայնի որակի վրա։ Շվիի վրա բացվում են 8 անցքեր (չհաշված մունդշտուկի անցքը) 7 անցք վերևում և մեկ անցք ներքևում։ Շվին լարվում է անցքերի մեծացումով, ինչը բարձրացնում է գործիքի ինտոնացիան։ Անցքերը լայնացվում են շիկացված մետաղով։ Քանդվող շվիների մասերը իրարից հեռացնելով կարելի է իջեցնել գործիքի ինտոնացիան։


=== Նվագ ===
Շվիի առաջին 4 անցքերը ներառյալ ներքևինը փակվում են սովորաբար ձախ ձեռքի մատներով։ Բութը փակում է ներքևի անցքը, իսկ ճկույտը չի օգտագործվում։ Աջ ձեռքի մատներով փակվում են մնացած անցքերը, իսկ ճկույտով հազվադեպ փակվում է վերջին 8-րդ անցքը, որը օգտագործվում C/C# նոտաները ստանալու համար։ Կիսատոներ ստանալու համար անցքերը փակվում են կիսով չափ։ Օրինակ երկրորդ օկտավայի C-ն ստանալու համար փակվում է առաջին վերևի անցքը, իսկ C# համար առաջին անցքը փակվում կիսով չափ։ Ներ մղված օդի ուժգնությունը պայմանավորում է նոտայի օկտավան (ավելի ուժեղ ներմղված օդը բարձրացնում է նոտան օկտավայով)։


=== Ստեղծագործություններ ===
Շվին թեև ազգային նվագարանների թվին է պատկանում, սակայն բազմաժանր նվագարան է. շվիով նվագում են թե՛ ազգային և թե՛ դասական ստեղծագործություններ։ Շվիի համար ամենահայտնի գրված ստեղծագործությունը Խաչատուր Ավետիսյանի շվիի համար կոնցերտն է։ Այլ հայտնի ստեղծագործություններ են՝ Գրիգոր Հախինյանի «Ինտերմեցցո»-ն, Գրիգոր Մանասյանի «Պոեմ պար»-ը և այլն։
Դուզինո Սան Միկելե

Դուզինո Սան Միկելե (իտալերեն՝ Dusino San Michele ), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 933 մարդ (2008)։ Բնակչության խտությունը՝ 80 մարդ/կմ²։ Տարածքը կազմում է 12 կմ²։ Փոստային ինդեքս՝ 14010։ Հեռախոսային կոդ՝ 0141։
Դուզինո Սան Միկելեն սահմանակից է Կանտարանա, Սան Պաոլո Սոլբրիտո, Վալֆեներա, Վիլլաֆրանկա դ'Աստի և Վիլլանովա դ'Աստի մունիցիպալիտետներին։
Բնակավայրի հովանավորն է հանդիսանում սուրբ Սան Ռոքոն։


== Ժողովրդագրություն ==
Բնակչության թվաքանակի փոփոխությունները


== Կոմունայի ադմինիստրացիան ==
Հեռախոսահամար՝ 0141 930123
Էլեկտրոնային հասցե՝ dusino.san.michele@ruparpiemonte.it
Պաշտոնական կայք՝ http://www.comune.dusinosanmichele.at.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նիկոլայ Կուրոչկին

Նիկոլայ Կուրոչկին (ռուս.՝ Николай Ефимович Курочкин, սեպտեմբերի 1, 1923(1923-09-01), Մոսկվա, ԽՍՀՄ - հունիսի 28, 2003(2003-06-28)), ռուս աստղագետ, աշխատել է Ղրիմյան աստղաֆիզիկական աստղադիտարանում։
Դեռ դեռահաս տարիքում սկսել է աշխատել Մոսկվայի պլանետարիումում և Շտերնբերգի աստղագիտական ինստիտուտում։ Երկրորդ համաշխարհային պատերազմի սկզբում մնացել է Մոսկվայում, ապա 18 տարեկան հասակում ձերբակալվել է ՆԿՎԴ-ի կողմից, մեղադրվելով կոլաբորացիոնիզի մեջ։ Ազատ է արձակվել 1946 թվականին և վերականգնվել աշխատավայրում մեղայական նամակ հրապարակելուց հետո։ Չնայած այն հանգամանքին, որ ամբողջ կյանքի ընթացքում զբաղվել է լայնամասշտաբ հետազոտություններով, Կուրոչկինը բարձրագույն կրթության դիպլոմ չի ունեցել։
Աստղագիտության մեջ նրա հիմնական ներդրումներից էին փոփոխական աստղերի հայտնաբերման մեթոդը լուսանկարերի վրա և Հերկուլեսի X-1 կրկնակի աստղերի համակարգում ռենտգենյան ճառագայթման աղբյուրի հայտնաբերումը։
Փոքր մոլորակների կենտրոնի տվյալներով Կուրոչկինը հայտնաբերել է երկու աստերոիդ 1972 և 1983 թվականներին, որոնցից մեկը նա հայտնաբերել է Նատալյա Մետլովայի հետ համատեղ։


== Ծանոթագրություններ ==


== Արտաքին հղումներ ==
Նիկոլայ Կուրոչկինի կենսագրությունը astronet.ru կայքում (ռուս.)
Նիկոլայ Կուրոչկինի կենսագրությունը Մոսկվայի համալսարանի կայքում (ռուս.)
Սոլտոնի շրջան

Սոլտոնի շրջան (ռուս.՝ Солтонский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Սոլտոն։


== Աշխարհագրություն ==
Շրջանի տարածքի մակերեսը կազմում է 3020 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 8570 մարդ։ Բնակչության խտությունը կազմում էր 2,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սեդրակ Սարոյան

Վիքիպեդիայում կան հոդվածներ  Սարոյան ազգանունով այլ մարդկանց մասին:Սեդրակ (Սեյրան) Ֆիրդուսի Սարոյան (սեպտեմբերի 3, 1967(1967-09-03), Հայկաշեն, Էջմիածնի շրջան, Հայկական ԽՍՀ, ԽՍՀՄ - օգոստոսի 13, 2022(2022-08-13)), հայ ռազմական և քաղաքական գործիչ, գեներալ-մայոր (2000 թ․), Հայաստանի Հանրապետության Ազգային ժողովի 5-րդ և 6-րդ գումարման պատգամավոր։ Վախճանվել է 2022թ. օգոստոսի 13-ին։


== Կրթություն ==
Սեյրան Սարոյանը 1993 թվականին ավարտել է ՀՀ պաշտպանության նախարարության բարձրագույն ակադեմիական կուրսերը, 2006 թվականին՝ ՌԴ զինված ուժերի գլխավոր շտաբի ռազմական ակադեմիան` «Պետության ռազմական անվտանգություն» մասնագիտությամբ։


== Ծառայություն ==
1985-1987 թվականներին Սեյրան Սարոյանը ծառայել է խորհրդային բանակում։ Ակտիվ մասնակցություն է ունեցել Ղարաբաղյան շարժմանը։ Նրա հրամանատարությամբ գործող ջոկատը, հետագայում «Արծվիկ-10» գումարտակը մարտնչել են Քարվաճառ, Քաշաթաղի, Կովսականի ազատագրման ճակատամարտերում։ 1993 թվականից մինչև 2007 թվականը եղելէ ՀՀ զինված ուժերում գնդի, բրիգադի, բանակային 2-րդ, ապա 4-րդ կորպուսի հրամանատար։


== Կոչումներ և պարգևներ ==
2000 թվականին նրան շոնրհվել է գեներալ-մայորի կոչում։ 1994 թվականին ՀՀ նախագահի կողմից պարգևատրվել է «Արիության մեդալով», 1996 թ․-ին՝ «Մարտական խաչ», իսկ 2006 թ․-ին՝ «Հայրենիքին մատուցված ծառայությունների համար» առաջին աստիճանի մեդալներով։ ՀՀ պաշտպանության նախարարի կողմից 1997 թվականին պարգևատրվել է «Մարշալ Բաղրամյան», 2002 թ․-ին՝ «Դրաստամատ Կանայան», 2003 և 2004 թվականներին՝ «Անբասիր ծառայության համար» առաջին և երկրորդ աստիճանի մեդալներով։


== Քաղաքական գործունեություն ==
2007 թվականի մայիսի 12-ին մեծամասնական ընտրակարգով թիվ 19 ընտրատարածքից ընտրվել է Ազգային ժողովի 5-րդ գումարման պատգամավոր։
2018 թ․ հեռացել է ՀՀԿ-ից ու քաղաքականությունից։


== Ընտանիք ==
Ամուսնացած է, ունի չորս  երեխա։


== Ծանոթագրություններ ==
Կաբարդացիներ

Կաբարդացիներ (նաև՝ կաբարդիններ կամ կաբարդայներ, կաբ․՝ Къэбэртайхэр-адыгэ կամ Qăbărtajxăr-adǝgă, արաբ․՝ القبرطاي أو القبردي‎), հյուսիսկովկասյան ժողովուրդ։ Բնակվում են Կաբարդա-Բալկարիայում, Կրասնոդարի երկրամասում, Ստավրոպոլի երկրամասում, Կարաչայ-Չերքեզիայում, Ադըղեայում, Հյուսիսային Օսիայում, մասամբ՝ Մերձավոր Արևելքի որոշ երկրներում։ Ընդհանուր թիվը Ռուսաստանում՝ 516 826։ Հավատացյալ կաբարդացիները մուսուլմաններ են (մինչև XVIII դար կաբարդացիների մեջ տարածված էր քրիստոնեությունը, պահպանվում էին հեթանոսական պաշտամունքի մնացորդներ)։ Զբաղմունքը՝ հողագործություն, անասնապահություն և արհեստներ։ Կաբարդացիների հայրենիքը Կաբարդա պատմաաշխարհագրական մարզն է։ 
2010 թվականի մարդահամարի տվյալներով՝ Կաբարդա-Բալկարիայում նրանք կազմում են բնակչության 57%-ը։ Խոսում են կաբարդա-չերքեզերեն, որը մտնում է հյուսիսկովկասյան լեզվաընտանիքի աբխազա-ադըղեական լեզվախմբի մեջ։


== Ծանոթագրություններ ==
Մուհրադա

Մուհրադա, քաղաք արևմտյան Սիրիայում, գտնվում է Համա նահանգում։ Համանուն շրջանի վարչական կենտրոնն է։


== Աշխարհագրական դիրք ==
Քաղաքը գտնվում է նահանգի արևմտյան մասում, Օրոնտ գետի ձախ ափին, ծովի մակարդակից 287 մ բարձրության վրա։ Մուհրադան գտնվում է 17 կիլոմետր դեպի հյուսիս-արևմուտք Համայից, մարզի վարչական կենտրոնը և 188 կիլոմետր հեռավորության վրա դեպի հյուսիս-հյուսիս Դամասկոսից՝ երկրի մայրաքաղաքից։ Մոտակա քաղաքացիական օդանավակայանը գտնվում է Լաթաքիա քաղաքում։


== Բնակչություն ==
Հաշվարկված է, որ 2013 թ.-ին Մուհրադայում բնակվել է 24.811 մարդ։ Քաղաքի բնակչության դինամիկան ըստ տարիների։

Բնակչության կազմի գերակշռող մասը քրիստոնյաներ են։
Լակոլիթ

Լակոլիթ (հուն․՝ λάχχος — փոս և ...փթ), սնկաձև ինտրուզիվ մարմին, որի հատակը և տանիքը ներդաշնակ են պարփակող ապարների շերտավորությանը։ Լակոլիթի մակերևույթը գմբեթաձև է, իսկ հիմքը՝ համարյա հորիզոնական։ Առաջանում է, երբ մածուցիկ մագման, ներդրվելով երկրակեղևի փոքր խորություններում, բարձրացնում է իրենից վեր գտնվող նստվածքային ապարների շերտերը և լցվում առաջացած տարածությունը։ Հանդիպում են հին և նոր հրաբխականության շրջաններում։
Սոկոլովո (Բուրգասի մարզ)

Սոկոլովո (բուլղար․՝ Соколово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 7 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 294 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
112 (թիվ)

112 (հարյուր տասներկու), բնական թիվ, որը գտնվում է 111-ի և 113-ի միջև։


== Մաթեմատիկայում ==
112-ի թվանշանների գումարը հավասար է 4-ի
112-ի թվանշանների արտադրյալը հավասար է 2-ի
112-ը զույգ եռանիշ թիվ է
112-ի քառակուսին հավասար է 12 544-ի


== Գիտության մեջ ==
Կոպեռնիցիումի ատոմային համարը


== Այլ ոլորտներում ==
112 թ., Մ.թ.ա. 112 թ.
Տարվա 112-րդ օրը ապրիլի 22-ն է (նահանջ տարիներին՝ ապրիլի 21-ը)
ASCII-ում «p» նշանի համարը
Եգիպտական հիերոգլիֆներ

Եգիպտական հիերոգլիֆներ, Հին Եգիպտոսում օգտագործված լոգոգրաֆիկ և այբբենական տարրերը համակցող գրային համակարգ։ Կրոնական գրականության համար եգիպտացիները կուրսիվ հիերոգլիֆներ էին օգտագործում, գրելով նրանք պապիրուսի, փայտի կամ քարի վրա։ Հիերոգլիֆները օգտագործվում էին Եգիպտոսում շուրջ 3500 տարի, սկսած մ.թ.ա. IV – III հազարամյակներից։ Գրության մեջ ձայնավորները չէին նշվում, այդ պատճառով հատուկ անունների եվ բառերի ճշգրիտ հնչողությունը դեռևս հայտնի չէ։


== Արտաքին հղումներ ==
Ռեն

Ռեն  կամ Ռենն  (ֆրանսերեն՝ Rennes), քաղաք Ֆրանսիայում և Բրետան մարզի ադմինիստրատիվ կենտրոնըː  Քաղաքը գտնվում է Ֆրանսիայի հյուսիսում՝ Իլլ և Վիլեն գետերի վրաː  2009 թվականի տվյալներով այստեղ է բնակվում 206 229 մարդ ː


== Պատմություն ==
Քաղաքի անվանումը եկել է կելտական ռեդոն ցեղից, ովքեր հնում ապրում էին այստեղː  Ռեդոնների մայրաքաղաքը, ներկայիս Ռենը, գտնվում էր Արմորիկի հիմնական ճանապարհների հանգույցումː Ռենական թեմը հայտնի է 4-րդ դարիցː  Միջնադարում Ռենի կառավարիչները վերցրեցին Նանտի կառավարիչներից Բրետանի կառավարման ղեկըː  Ռենի և Նանտի միջև մրցակցությունը շարունակվում էր անգամ Բրետանի՝ Ֆրանսիայի կազմի մեջ մտնելուց հետո՝ 16-րդ դարի սկզբինː
Միջնադարյան Ռենը ոչնչացվել է 1720 թվականի մեծ հրդեհի հետևանքովː  Քաղաքի կենտրոնը, վերակառուցված 18-րդ դարում, դասական ոճի է՝ լայն, իրար կպած փողոցներովː
Մեծ ֆրանսիական հեղափոխության ժամանակ Ռենը ծառայել է որպես հարթակ՝ հեղափոխությանը առաջ մղելու համարː  2-րդ համաշխարհային պատերազմի ժամանակ Ռենը ծանր հարվածներ է կրել ինչպես գերմանացիների, այնպես էլ սովետական զորքերի կողմիցː


== Տեսարժան վայրեր ==
Բուսաբանական այգի Սադ Տաբոր
Եպիսկոպոսների դղյակ (1672)
Ռենական քաղաքապետարան(1722)
Համալսարանի կառույցը
Սենտ-Օբեն եկեղեցի
Ռենական մատուռ


== Սպորտ ==
Ռենում է գործում «Ստադ Ռեննե» ֆուտբոլային ակումբը։


== Քույր քաղաքներ ==
 Ղազախստան Ալմա-Ատա
 Չեխիա Բրնո
 Իռլանդիա Կորկ
 Բելգիա Լյովեն
 ԱՄՆ Ռոչեստեր
 Ճապոնիա Սէնդայ
 Ռումինիա Սիբիու
 Վիետնամ Խյուէ
 Մեծ Բրիտանիա Էկսետեր
 Գերմանիա Էրլանգեն


== Ծանոթագրություններ ==


== Արտաքին հղումներ ==
www.ville-rennes.fr Ռենի կայքէջը Archived 2007-06-30 at the Wayback Machine.
Բրիտանիայի խորհրդարան
Ռենը զբուսաշրջիկների համար
Պոդբերեզնիկի (գյուղ, Կոլոմենսկի շրջան)

Պոդբերեզնիկի (ռուս.՝ Подберезники), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տամբովկայի շրջան (Ամուրի մարզ)

Անվան այլ կիրառումների համար տե՛ս՝ Տամբովկայի շրջան (այլ կիրառումներ)Տամբովկայի շրջան (ռուս.՝ Тамбовский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Տամբովկա։


== Աշխարհագրություն ==
Շրջանի տարածքի մակերեսը կազմում է 2510 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 22490 մարդ։ Բնակչության խտությունը կազմում էր 8,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոսու պուրակ (արգելավայր)

Սոսու պուրակ արգելավայր, բնության հատուկ պահպանվող տարածք, Հայաստանի Սյունիքի մարզում։ Կազմավորվել է 1958 թվականին, տարածք 60 հա, գտնվում է Ծավ և Շիկահող գետերի ափին՝ Շիկահողի արգելոցի հարևանությամբ՝ 700-800 մ բարձրություններում։ Ստեղծվել է՝ արևելյան սոսու բնական պուրակի (միակը՝ Կովկասում) պահպանության նպատակով։ 


== Պատմություն ==
«Սոսու պուրակ» արգելավայրը ներառում է արևելյան սոսու Կովկասում ամենախոշոր բնական պուրակը։ Այն ստեղծվել է 1958 թվականին ՀԽՍՀ Նախարարների Խորհրդի (թիվ Պ-341) որոշմամբ և այժմ զբաղեցնում է 64.2 հա տարածք։ Մինչև 2004 թվականը գտնվել է Կապանի անտառտնտեսության ենթակայության տակ, իսկ հետո բնապահպանական գործունեությունը խստացնելու նպատակով հանձնվել է «Շիկահող» արգելոցին։ Արգելավայրը գտնվում է «Շիկահող» արգելոցին կից Ծավ գետի հովտում՝ Ներքին Հանդ գյուղի մոտ ծովի մակարդակից 700-800 մ բարձրության վրա։ Մարդու գործունեության ազդեցությունը մեղմացնելու համար արգելավայրը շրջապատված է մոտ 100 մ լայնություն ունեցող բուֆերային գոտով, որտեղ ընկած են Ներքին Հանդ գյուղի և Կապանի անտառտնտեսության հողերը։
Սուսու պուրակը ունի ձգված տեսք՝ Ծավ գետի երկայնքով 50-200 մ լայնությամբ և 10 կմ երկարությամբ։ Պուրակի հիմքում ընկած են 200-250-ամյա հազարից ավել ծառեր, որոնք հասնում են 30-35 մ բարձրությանը և պահպանվել են մինչ այժմ։ Պուրակը բնական ծագում ունի։ Հատումներից հետո դադարել է ինքնավերարտադրությունը սերմերով։ Բացի սոսուց, այստեղ աճում են նաև այլ արժեքավոր և հազվագյուտ տեսակներ՝ հունական ընկուզենին, արաքսյան կաղնին, հունական շրջահյուսը, թավշային իլենին և այլն։
Ողնաշարավորների ֆաունայից բավականին բազմազան են սողունները՝ 7 տեսակի մողեսներ, 8 տեսակի օձեր և 2 տեսակի կրիաներ։ Հազվագյուտ տեսակներից հանդիպում են շերտավոր մերկաչքը, կատվաօձը և անդրկովկասյան սահնօձը։


== Կլիմա ==
Շնորհիվ ցածր ռելիեֆի, արգելավայրի կլիման մեղմ է ու բավականին տաք։ Ձնածածկը ձևավորվում է ոչ ամեն տարի, արագ հալվում է և հասնում ոչ ավել, քան 10 սմ։ Միջին տարեկան տեղումների քանակը կազմում է 530 մմ։


== Տես նաև ==
Հայաստանի արգելավայրեր
Հայաստանի հատուկ պահպանվող տարածքներ


== Գրականություն ==
Ն. Խանջյան, Հայաստանի բնության հատուկ պահպանվող տարածքներ, Երևան, 2004


== Ծանոթագրություններ ==
Բուլանըղ (ձորահովիտ)

Անվան այլ կիրառումների համար տե՛ս՝ Բուլանըղ (այլ կիրառումներ)Բուլանըղ , ձորահովիտ Հայկական լեռնաշխարհում, Կարսի մարզի Կաղզվանի օկրուգում, Բուլանըղ գետակի հովտում։


== Ծանոթագրություններ ==
Յունուսովո (գյուղ, Մեչետլինսկի շրջան)

Անվան այլ կիրառումների համար տե՛ս՝ ՅունուսովոՅունուսովո (ռուս.՝ Юнусово, բաշկիրերեն՝ Йонос), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 420 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագլայ (համայնք)

Անվան այլ կիրառումների համար տե՛ս՝ Մագլայ (այլ կիրառումներ)Մագլայ համայնք (բոս․՝  և խորվ.՝ Opština Maglaj, սերբ.՝ Општина Маглај), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Մագլայ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 43 388 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Մագլայ համայնքի պաշտոնական կայքէջ Archived 2019-07-15 at the Wayback Machine. (բոսն.)
Աստերոիդների ցանկ (164101-164200)

Աստերոիդների ցանկ (164001-164100)  • Աստերոիդների ցանկ  • Աստերոիդների ցանկ (164201-164300)
 Աստերոիդների ցանկ (164001-164100)  • Աստերոիդների ցանկ  • Աստերոիդների ցանկ (164201-164300)
Հալեպի շուկա (Երևան)

Հալեպի շուկա, շուկա Երևանի Կենտրոն վարչական շրջանում, Երևանի մետրոպոլիտենի Հանրապետության հրապարակ կայարանի անցումում։ Ստեղծվել է 2014-2015 թթ։


== Պատմություն ==
Երևանի Հալեպի շուկան ստեղծվել է 2014-2015 թթ, երբ Սիրիայում քաղաքացիական պատերազմի հետևանքով Հայաստան տեղափոխված մի քանի սիրիահայերի տարածք հատկացվեց Երևանի մետրոպոլիտենի Հանրապետության հրապարակ կայարանի անցումում։
Շուկան գտնվում է մետրոպոլիտենից դեպի Արամի փողոց տանող անցումի երկայնքով։ Նախկինում անցումի այդ հատվածն անբարեկարգ էր ։
Ներկայումս Հալեպի շուկայում գործում է մոտ 6 խանութ (ներառյալ հագուստի, ձեռագործ աշխատանքների, խնամքի միջոցների, հրուշակեղենի), մեկ վարսավիրանոց և արագ սննդի կետ։
Տարածքի վարձակալության համար խանութպանները վճարում են ամսական 40.000-80.000 դրամ։


== Ծանոթագրություններ ==
Վոլնա (այլ կիրառումներ)

Վոլնա անվանումը կարող է ունենալ հետևյալ կիրառումները․

Վոլնա - գետ Ռուսաստանում, հոսում է Վոլոգդայի մարզում։
Վոլնա - գյուղ Ուկրաինայի Նիկոլաևի մարզի Կազանկայի շրջանում։
Վոլնա - գյուղ Ռուսաստանի Նովգորոդի մարզի Կրեստեցկի շրջանի կազմում։
Վոլնա - օրաթերթ։
Զորայր Խալափյան

Զորայր Երվանդի Խալափյան (օգոստոսի 1, 1933(1933-08-01), Թալիշ, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - օգոստոսի 18, 2008(2008-08-18)), հայ գրող, արձակագիր և դրամատուրգ, ԽՍՀՄ գրողների միության անդամ 1964 թվականից։


== Կենսագրություն ==
Խալափյանը ծնվել է Արցախի Մարտակերտի շրջանի Թալիշ գյուղում։ 1956 թվականին ավարտել է ԵՊՀ-ի ֆիզիկամաթեմատիկական ֆակուլտետը։ 1956-1967 թվականներին որպես նախագծող ինժեներ աշխատել է Երևանի տարբեր գիտահետազոտական ինստիտուտներում։
1994-1996 թվականներին եղել է Հայաստանի գրողների միության վարչության քարտուղարը։
Խալափյանն արժանացել է Հայաստանի գրողների միության Դերենիկ Դեմիրճյանի անվան, ինչպես նաև Հայաստանի կառավարության և ՀԳՄ սահմանած «Հրանտ Մաթևոսյան» և «Ոսկե եղեգն» նախագահական մրցանակներին։


== Ստեղծագործական աշխատանք ==
Խալափյանի առաջին ստեղծագործությունը «Հեղեղ» վիպակն է, որը լույս է տեսել «Սովետական գրականություն» ամսագրում 1962 թվականին։
Նրան մեծ ճանաչում է բերել «Որտե՞ղ էիր, մարդ աստծո» (1966) վեպը։ Այն թարգմանվել է ռուսերեն, ուկրաիներեն, չեխերեն, բուլղարերեն և լեհերեն։ Վեպում նկարագրվում է մի գավառական բժշկի կյանքը։ Հետագայում այդ վեպի հիման վրա նկարահանվել է համանուն բազմասերիանոց կինոնկարը, որի ռեժիսորն է եղել Առնոլդ Աղաբաբովը։
Նրա «Թթենի» պատմվածքի հիման վրա նկարահանվել է համանուն ֆիլմը (ռեժիսոր՝ Գենադի Մելքոնյան)։
Գրել է նաև պիեսներ, որոնցից շատերը բեմադրվել են։ «Սովետական գրող» հրատարակչությունը 1998 թ. հրատարակել է «Այսպիսի տխուր և ծիծաղելի բաներ» պատմվածքների ժողովածուն։ Գրքում ամփոփված են Զ. Խալափյանի տարբեր տարիներին գրված և մամուլում հրապարակված պատմվածքներ։ Ինչպես հուշում է վերնագիրը, պատմվածքները բազմաբնույթ են։ Այս գրքի մեջ է ներառված «Թթենի» պատմվածքը։


== Երկերի մատենագիտություն ==
Հեղեղ, Երևան, 1963, 116 էջ։
Ո՞րտեղ էիր, մարդ աստծո, Երևան, 1966, 320 էջ։
Երիցուկի թերթիկներ։ Ձեր դիմանկարը, Երևան, 1971, 276 էջ։
Հրաշք երեխա (պիեսներ), Երևան, 1973, 280 էջ։
Մեռնող հառնող, Երևան, 1975, 532 էջ։
Եվ վերադարձնելով Ձեր դիմանկարը, Երևան, 1978, 336 էջ։
Ջերմանց մխիթարություն, Երևան, 1979, 308 էջ։
Ո՞րտեղ էիր, մարդ աստծո, Երևան, 1983, 488 էջ։
Ծնծղա (վիպակներ), Երևան, 1985, 400 էջ։
Եվ վերադարձնելով Ձեր դիմանկարը, Երևան, 1987, 299 էջ։
Այսպիսի տխուր և ծիծաղելի բաներ (վիպակներ և պատմվածքներ), Երևան, 1988, 484 էջ։
Միջնաշեն, Երևան, 1991, 432 էջ։
Վասիլ Մեծ. Հայ կայսր Բյուզանդիայի կամ կճուճների թագավոր, Երևան, 1995, 383 էջ։
Արա Գեղեցիկ և Շամիրամ, Երևան, 1998, 174 էջ։
Ասպետն ու զինակիրը (վիպակ, պատմվածքներ), Երևան, 2003, 128 էջ։
Որտե՞ղ էիր, մարդ աստծո (վեպ), Երևան, 2013, 288 էջ։
Այսքան բան, Ե., Դարակ, 2017, 352 էջ։


== Գրականություն ==
Գրիգոր Շահինյան. Որտե՞ղ էիր, Զորայր Խալափյան, «Գարուն», 1968, № 2:
Կիմ Աղաբեկյան, Երեք դիմանկար (գիրքը նվիրված է Բաղիշ Հովսեփյանի, Մկրտիչ Սարգսյանի և Զորայր Խալափյանի երկերի քննությանը), Երևան, «Սովետական գրող», 1983, 272 էջ։


== Ծանոթագրություններ ==


== Արտաքին հղումներ ==
Զորայր Խալափյան
Ազգ - Զորայր Խալափյան Archived 2011-09-26 at the Wayback Machine.
ՉԷ՛, ԴՈՒ ԽԵԼՔԸ ԳԼԽԻՆ ԿԱՅՍՐ ԵՍ ԼԻՆԵԼՈՒ
ՀԱՅԻ ՏԵՍԱԿԸ «ԱՂԲՅՈՒՐԻ ԱԿԻՑ» ԾՆՎԱԾ ԱՇԽԱՐՀՈՒՄ Զորայր Խալափյան-85
«ՍԱ՞ՐՆ Է ՊԻՆԴ, ԹԵ՞ ՋՈՒՐԸ»
Հալդենվանգ (Շվաբիա)

Անվան այլ կիրառումների համար տե՛ս՝ Հալդենվանգ (այլ կիրառումներ)Հալդենվանգ (Շվաբիա) (գերմ.՝ Haldenwang (Schwaben)), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 1810 մարդ (ըստ 2010 թվականի դեկտեմբերի 31-ի) ։ Տարածքը կազմում է 17,98 կմ²։ Պաշտոնական կոդ՝ 09 7 74 140։


== Ծանոթագրություններ ==


== Արտաքին հղումներ ==
Պաշտոնական էջ
Մուղանի դաշտավայր

Մուղանի դաշտավայր, կամ Մուղանի տափաստան, Կուր-Արաքսյան դաշտավայրի մաս Ադրբեջանում։ Տարածքի հարավարևմտյան մասը գտնվում է Իրանում։ Մուղանի դաշտավայրը հարավում աստիճանաբար ձուլվում է Լենքորանի դաշտավայրի հետ։ Մեծ մասամբ ծովի մակարդակից ցածր ալյուվիալ հարթավայր է։ Տարածված են մոխրագույն, մարգագետնամոխրագույն, մոխրաշագանակագույն, մարգագետնային, երբեմն՝ աղակալված հողերը։ Բուսականությունը կիսաանապատային է։ Ոռոգվում է ջրանցքներով։ Դաշտավայրում զբաղվում են բամբակագործությամբ։ Կան ձմեռային արոտավայրեր։
(6554) Տակացուգույոշիդա

(6554) Տակացուգույոշիդա (անգլ.՝ Takatsuguyoshida), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 28-ին Յոշիկանե Միզունոյի և Թոշիմասա Ֆուրութայի կողմից Կանիում։
Անվանվել է ի պատիվ Տակացուգու Յոշիդայի (ճապ.՝ たかつぐ・よしだ (吉田孝次))
Միջին հեռավորությունը Արեգակից կազմում է 2,191962 ա. մ., առավելագույնը մոտենում է 1,7158 ա. մ. հեռավորության վրա և հեռանում 2,6682 ա. մ.։ Արեգակի շուրջ մեկ ամբողջական պտույտ է կատարում 1185,35 երկրային օրվա ընթացքում, իր ուղեծրով շարժվելով միջինում 0,303707 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6554) Տակացուգույոշիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալտովիս

Պալտովիս (ռուս.՝ Палтовис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լայա գետի ձախ ափին՝ 301 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073386
Կոդը ըստ հիդրոլոգիական հետազոտության (ՌԴ) — 103007338
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Իլ (այլ կիրառումներ)

Իլ կարող է վերաբերել.

Իլ (Ֆրանսիա) - գետ Ֆրանսիայում
Իլ (Ավստրիա) - Հռենոսի վտակներից մեկը Ավստրիայում
Իլ - թուրքական նահանգների անվանումը, գրվում է il, հոգնակի՝ իլլեր (iller)
.il - Իսրայելի վերին մակարդակի դոմենը
Խանջյան (Արմավիրի մարզ)

Խանջյան, գյուղ Հայաստանի Արմավիրի մարզում, Արմավիրի տարածաշրջանում, Արմավիր քաղաքից 7 կմ հյուսիս-արևմուտք։ Ստեղծվել է 1957 թվականին որպես ավան և ունեցել է Աբովյանի անվան սովխոզ, Խանջյանի անվան սովխոզ անվանումները։ Իր անվանումը ստացել է ի պատիվ Հայաստանի հերոս Աղասի Խանջյանի։


== Աշխարհագրություն ==
Գյուղը տեղադրված է Միջինարաքսյան հարթավայրում՝ ծովի մակարդակից 880 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրերով, որոնք օգտագործվում են որպես խմելու ջուր։


== Բնակչություն ==
Գյուղի բնակչությունը տեղափոխվել է հարակից գյուղերից և Հայաստանի տարբեր շրջաններից։ 1981 թվականին գյուղն ունեցել է 1580 բնակիչ։ Ըստ ազգային վիճակագրական ծառայության տվյալների 2005 թ․ համայնքն ունեցել է 1908 առկա բնակիչ, որից տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 32%, աշխատունակներ՝ 54%, հետաշխատունակներ՝ 14%։
Խանջյանի ազգաբնակչության փոփոխությունը..


== Տնտեսություն ==
Գյուղն ունի 562 առկա տնտեսություն։ Ունի դպրոց, գրադարան, բուժկետ, կապի հանգույց։ 
Գյուղատնտեսական հողահանդակները ոռոգվում են Արմավիրի Մայր ջրանցքի ջրերով։ Գյուղատնտեսական հողահանդակներում մեծ բաժին ունեն վարելահողերը (89 հա), պտղատու (179 հա) և խաղողի այգիները (86հա)։ Պետական հողերը գլխավորապես օգտագործվում են որպես վարելահողեր, բազմամյա տնկարկներ՝ կազմելով համապատասխանաբար 102 և 12 հեկտար։ Զբաղվում են պտղաբուծությամբ, այգեգործությամբ, բանջարաբոստանային և հացահատիկային կուլտուրաների մշակությամբ, թռչնաբուծությամբ, խոշոր եղջերավոր անասնապահությամբ։ 
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։


== Տես նաև ==
Խանջյանի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Ծաղկարի

Անվան այլ կիրառումների համար տե՛ս՝ Ծաղկարի (այլ կիրառումներ)Ծաղկարի, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 20 կմ հարավ-արևմուտք։


== Պատմություն ==
Հայ բնակիչները տեղահանվել և բնաջնջվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբներին ուներ մոտ 60 տուն հայ և 15 տուն այլազգի բնակիչ։


== Տնտեսություն ==
Զբաղվում էին հացահատիկի մշակությամբ և անասնապահությամբ։


== Պատմամշակութային կառույցներ ==
Ծաղկարին ուներ Սուրբ Աստվածածին անունով մատուռ։ Բնակավայրի մոտ էր գտնվում Սուրբ Դավիթ վանքը, որի շրջապատում կային խոշոր խաչարձաններ։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թենեսի

Անվան այլ կիրառումների համար տե՛ս՝ Թենեսի (այլ կիրառումներ)Թենեսի (անգլերեն՝  Tennessee), նահանգ ԱՄՆ-ի հարավային մասում։ Թենեսին 36-րդ ամենամեծ և 16-րդ ամենաաղքատ նահանգն է։ Թենեսին սահմանակից է Կենտուկի և Վիրջինիա նահանգներին։ Արևելյան մասը գրավում են Ապալաչյան լեռները, արևմուտքում Միսսիսիպիի դաշտավայրն է։ Նեշվիլն նահանգի խոշորագույն քաղաքն է, մոտ 660,388 բնակչությամբ։ Թենեսիի երկրորդ խոշորագույն քաղաքը Մեմֆիսն է, որը բնակչությունը 652.717 է։
Թենեսի նահանգը գտնվում է Վատաագայի Ասոցիացիայում, 1772 սահմանային իրավունքը, ընդհանուր առմամբ, համարվում է որպես առաջին սահմանադրական արևմտյան Appalachians-ի կառավարությունը։ Թենեսին նախապես Հյուսիսային Կարոլինայի, իսկ ավելի ուշ, հարավարևմտյան Տարածքների մի մաս է։ Թենեսին ընդունվել է Միության կողմից, որպես 16-րդ նահանգ, 1796 թվականի հունիսի 1-ին։ Թենեսին վերջին նահանգն էր, որը թողնելով Միությունը, միացավ Կոնֆեդերացիային, 1861 թվականի Ամերիկյան քաղաքացիական պատերազմի բռնկման ժամանակ։ 1862 թվականին, Թենեսին կրկին միացավ Միությանը։
Անվանումն առաջացել է Թենեսի գետից։


== Աշխարհագրություն ==
Թենեսի նահանգը սահմանակից է ութ այլ նահանգների հետ՝ Կենտաուկկի և Վիրժինյա հյուսիսից, Հյուսիսային Կարոլինա արևելքից, Ջորջիա, Ալաբամա և Միսիսիպի հարավից, Արկանզաս և Միսսուրի՝ Միսիսիպի գետի վրա-արևմուտքից։
Թենեսը քարանձավների քանակությամբ ԱՄՆ-ի ամենամեծ նահանգն է, որտեղ մինչ օրս գրանցվել են ավելի քան 8350 քարանձավ։
Թենեսի գետը նահանգը բաժանում է երեք մասի՝ Արևելյան, Միջին և Արևմտյան Թենեսի։ 
Արևելյան Թենեսին գտնվում է լեռնային տարածքում, որտեղ էլ գտնվում է երկրի ամենաբարձր կետը՝ Քլինգմենս-Դոմ լեռը (2025 մ)։
հենց այնտեղ կա պետության ամենաբարձր կետը `Քլինգմենս լեռը (2025 մ)։ Այստեղից է սկիզբ առնում Թենեսի գետը։ 
Այս տարածքը ծածկված է բերրի հովիտներով, առանձնացված անտառապատ լեռնաշղթաներով։ Արևելյան Թենեսիում են գտնվում Նոսկվիլ և Չատանուգա քաղաքները։
Կենտրոնական Թենեսին  գտնվում է Cumberland Plateau- ում, որի միջին բարձրությունը ծովի մակարդակից 450-500 մետր է։


== Վիսկի Թենեսի ==
Թենեսին ԱՄՆ-ի միակ նահանգն է, որտեղ պաշտոնապես թույլատրվում է ամերիկյան  հատուկ տեսակի եգիպտացորենի վիսկիի արտադրությունը, որն, իր նահանգի անվան համաձայն անվանում են Թենեսի վիսկի։ 
Bourbon-ից (հիմնականում արտադրվում է Կենտուկիի նահանգում) Tennessee- ն առանձնանում է շաքարավազի փայտածուխի մանրակրկիտ մշակման շնորհիվ։
Թորման միջոցով ստացված  ալկոհոլը կաթիլներով ֆիլտրվում է երեք մետրից ավելի բարձրությամբ փեղկավոր փայտածածկով։ Արդյունքում  ստացվում է յուրահատուկ փափուկ վիսկի։  Ամենահայտնի վիսկին համարվում է Jack Daniel’s-ը, որն իր անվանումն ստացել է տեխնոլոգիայի հեղինակի պատվին։

		
		
		


== Ծանոթագրություններ ==


== Արտաքին հղումներ ==
Tennessee.gov – Պաշտոնական կայք
Իվանովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Իվանովկա գյուղում բնակվում էր 106 մարդ։ Բնակավայրը զբաղեցնում է 0,053 կմ² տարածք։ Բնակչության խտությունը կազմում էր 2000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարյինո (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ՄարյինոՄարյինո (ուկրաիներեն՝ Марїне, Ղրիմի թաթարերեն՝ Can Baba), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Ջան-Բաբա։
2001 թվականի տվյալներով Մարյինո գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստվերասեր բույսեր

Ստվերասեր բույսեր, թույլ լուսավորության պայմաններում աճելու ունակ բույսեր։
Կոչվում են նաև ստվերադիմացկուն, քանի որ աճում և պտղաբերում են նաև լավ լուսավորության պայմաններում։ Ստվերասեր բույսերի տերևները նուրբ են, բարակ էպիդերմիսով, թույլ մեխանիկական հյուսվածքով, ներքին և արտաքին մակերեսների փոքր հարաբերությամբ։ Ստվերում քլորոֆիլի սինթեզման և կուտակման ունակությունը համեմատաբար բարձր է, տերևներում գերակշռում են կանաչ և դեղին պիգմենտների օքսիդացած ձևերը (քլորոֆիլ «բ», քսանտոֆիլ)։ Տրանսպիրացումը թույլ է, ֆոտոսինթեզի համար բարենպաստ լույսի ինտենսիվությունը՝ ցածր։ Ստվերասեր բույսերից են հաճարենին, լորենին, եղևինը, կենին, այծոտնը, խարբուկը, աստղածաղիկը, կուսածաղիկը, անտառային և քարաժայռային պտերների մեծ մասը։
Յասնիի շրջան (Օրենբուրգի մարզ)

Յասնիի շրջան (ռուս.՝ Ясненский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1979 թվականին։ Վարչական կենտրոնը՝ Յասնիյ։


== Աշխարհագրություն ==
Շրջանի տարածքի մակերեսը կազմում է 3500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6531 մարդ։ Բնակչության խտությունը կազմում էր 1,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դովլաթ (ձմեռանոց)

Դովլաթ, ձմեռանոց նախկին Բաթումի մարզի Արդվինի օկրուգում, համանուն գետի մոտ, Ճորոխի Իմերխևի վտակի ավազանում։


== Ծանոթագրություններ ==
1908

1908 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1908 թվականն է, 
XX դարի 8-րդ տարին։


== Դեպքեր ==
հուլիսի 10 - տեղի ունեցավ Երիտասարդ Թուրքերի հեղաշրջումը, որի հետևանքով սուլթան Աբդուլ Համիդ II-ը զրկվեց իշխանությունից։


== Ծնունդներ ==
Հունվարի 1 - Արամ Նալբանդյան,  ականավոր քիմիկոս, ՀԽՍՀ ԳԱ ակադեմիկոս, Պետական մրցանակի դափնեկիր
Մայիսի 28 - Յան Ֆլեմինգ, անգլիացի գրող, Ջեյմս Բոնդի մասին պատմող գրքերի հեղինակն է
Վահագն Թերզիբաշյան, հայ քանդակագործ։
Ապրիլի 15 - Լիտա Գրեյ, ամերիկացի դերասանուհի
Ապրիլի 15 - Լևոն Իսահակյան, հայ անվանի կինոռեժիսոր և դերասան
Ապրիլի 15 - Ֆրեդերիկ Ֆեյդի, ֆրանսիացի հայագետ, Սուրբ Ղազարի ճեմարանի անդամ (1937), բանասիրական գիտությունների դոկտոր (1973), պրոֆեսոր։
Հունիս 11 - Ռոլֆ Հակոբ, գերմանահայ դիրիժոր (վ.1998)
Հունիս 24 - Արտեմ Ալիխանյան, գիտնական (վ.1978)
Օգոստոս 23 - Արթյուր Ադամով, ֆրանսահայ արձակագիր և դրամատուրգ (վ. 1980)
Սեպտեմբեր 17 - Առլեն Ֆրենսիս, հայազգի ամերիկյան դերասանուհի, հեռուստաաստղ (վ. 2001)
Սեպտեմբեր 17 - Ռաֆայել Իսրայելյան, հայ ճարտարապետ (վ. 1973)
Սեպտեմբեր 20 - Վազգեն Ա, Ամենայն Հայոց Կաթողիկոս (վ. 1994)
Սեպտեմբերի 25 - Ալեքսանդր Մանուչարյան, հայազգի խորհրդային անասնաբույծ-սելեկցիոներ (վ. 1979)
Հոկտեմբերի 3 - Վազգեն Ա Բուխարեստցի, Հայ Առաքելական Եկեղեցու 130-րդ Կաթողիկոս, հայագետ և ՀՀ ազգային հերոս։
Հոկտեմբերի 10 - Աննա Տեր-Ավետիքյան, Հայաստանի առաջին կին ճարտարապետը
Հոկտեմբերի 13 - Բորիս Սմիռնով, ռուս խորհրդային դերասան
Նոյեմբեր 18 - Վիկտոր Համբարձումյան, աստղաֆիզիկոս, Հայաստանի Գիտությունների ակադեմիայի նախագահ, Բյուրականի աստղադիտարանի հիմնադիր (վ. 1996)
Նոյեմբերի 26 - Ղևոնդ Հակոբյան, ինժեներական զորքերի գեներալ-մայոր (1958)։
Դեկտեմբերի 23 - Յուսուֆ Քարշ, կանադահայ լուսանկարիչ (վ. 2002)
Դեկտեմբերի 25 - Էդուարդ Սարգսյան, հայ նկարիչ (վ. 1990)
Դեկտեմբերի 27 - Հարություն Սարկիսով, հայ խորհրդային անասնաբույժ, մանրէաբան
Դեկտեմբերի 28 - Արսեն Հովհաննիսյան, հայ բանաստեղծ (վ. 1945)


== Մահեր ==
Փետրվարի 12 - Արփիար Արփիարյան, գրող (ծ.1851)
Հուլիսի 19 - Եղիա Տեմիրճիպաշյան, արևմտահայ գրող, փիլիսոփա (ծ. 1851)
Հունիս 22 - Միսաք Մեծարենց, հայ բանաստեղծ (ծ. 1886)
Օգոստոսի 30 - Մուրացան, հայ գրող (ծ. 1854)
Խուգասթա

Խուգասթա (վրաց.՝ ხუგასთა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 950 մետր բարձրության վրա։ Շրջկենտրոն Գորիից հեռու է 12 կմ։


== Ծանոթագրություններ ==
Շայվուա

Շայվուա (ֆր.՝ Chaillevois) Կումունա Ֆրանսիայում, Գտնվում է Պիկարդիա մարզում։ Էնա գավառում։ Մտնում է Լան 1 կանտոնի կազմի մեջ։ Կոմունայի շրջանը՝ Լան։
Համայնքի INSEE կոդը 02155։


== Բնակչություն ==
Համայնքի բնակչությունը 2010 թվականին կազմում է 188 մարդ։


== Տնտեսություն ==
2010 թվականին համայնքի 118 աշխատունակ (15-64 տարեկան) բնակիչներից 92-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 78,0%, 1999 թվականին եղել է 63,1%)։ 92 տնտեսապես ակտիվ բնակիչներից աշխատում էին 87-ը (43 տղամարդ և 44 կին), գործազուրկ էին 5 մարդ (3 տղամարդ և 2 կին)։ 26 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 11-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շայվուա (ֆր.)
Յատրոֆոբիա

Յատրոֆոբիա (հին հունարեն՝  ατρός — «բժիշկ» և φόβος — «վախ» բառերից), ֆոբիա, չափից դուրս վախ բժիշկներից և բժշկական անձնակազմից, ինչպես նաև այն մարդկանցից, որոնք կրում են բժշկական հագուստ (ատամնաբույժներ, դեղագործներ, մանկաբարձներ, բուժքույրեր)։ Մարդիկ, որոնք տառապում են այդ ֆոբիայով, չեն այցելում բժիշկների, իսկ ծանր դեպքերում հրաժարվում են անալիզի համար արյուն հանձնել, իրենց ճնշումը չափել կամ դեղահաբեր ընդունել (այդ դեպքում հնարավոր է ևս մեկ ֆոբիայի՝ խեմոֆոբիայի առաջացում, որը բնորոշվում է նրանով, որ մարդը հրաժարվում է ընդունել ցանկացած տեսակի սինթետիկ քիմիական միջոց)։


== Պատճառներ ==
Ինչպես և ցանկացած ֆոբիա, յատրոֆոբիան հիմնականում առաջանում է ֆոբիայի օբյեկտի՝ բժիշկների հետ կապված ուժեղ բացասական էմոցիաների արդյունքում։ Դա կարող է լինել անձի՝ բժիշկների հետ շփման սեփական բացասական փորձի պատճառով, որոնք անձի հետ աշխատանքի ժամանակ թույլ են տվել բժշկական սխալներ, ինչպես նաև թերթերում եղած հրապարակումների, լուրերի և այլնի պատճառով։ Հաճախ դրանով տառապում են հենց բժիշկները՝ տեսնելով աշխատանքի ժամանակ անփույթ և անտարբեր իրենց գործընկերներին։


== Բուժում ==
Վախի էությունով պայմանավորված՝ այդ ֆոբիայի բուժումը շատ դժվար է։ Առավել լուրջ դեպքերում պացիենտը հրաժարվում է բժշկական ոլորտի աշխատակցի ցանկացած օգնությունից, նույնիսկ հոգեբաններին այդ ֆոբիայով տառապող մարդիկ համարում են «բժիշկ», այդ պատճառով պացինետի՝ դեղամիջոցներ ընդունելուն ինքնակամ համաձայնելու վրա հույս դնել չի կարելի։


== Տես նաև ==
Ֆոբիաների ցանկ


== Ծանոթագրություններ ==


== Արտաքին հղումներ ==
Iatrofobia
IATROFOBIA. LA CURIOSA FOBIA A ASISTIR AL MÉDICO.
Կրեմենագա

Կրեմենագա  (իտալերեն՝ Cremenaga), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 807 մարդ (2004 թվականի տվյալներով)։ Խտությունը կազմում է 175 մարդ/կմ²։ Տարածքը 5 կմ² է։ Փոստային ինդեքս՝ 21030։ Հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0332 511912


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լոբոտկա

Լոբոտկա (էստ․՝ Lobotka), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 64 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոբերտ Ալլեն

Ռոբերտ Խամես Ալլեն (անգլ.՝ Robert James "R. J." Allen, ապրիլի 17, 1990(1990-04-17), Old Bridge Township, Միդլսեքս շրջան, Նյու Ջերսի, ԱՄՆ), ամերիկացի ֆուտբոլիստ, պաշտպան։ Հանդես է գալիս ամերիկյան «Նյու Յորք Սիթի»-ի կազմում։ Նրա կրտսեր եղբայրը՝ Բրենդոն Ալլենը նույնպես ֆուտբոլիստ է։


== Ակումբային կարիերա ==
2015 թվականի մայիսի 2-ին Ալլենը պայմանագիր է կնքել ամերիկյան «Նյու Յորք Սիթի»-ի հետ։ Թիմի կազմում Ալլենը իր նորամուտը նշել է «Սիթլ Սաունդերսի» դեմ խաղում, որն ավարտվել է 3:1 հաշվով։
«Նյու Յորք Սիթի»-ի կազմում դարձել է գոլային փոխանցման հեղինակ «Նյու Յորք Ռեդ Բուլզ»-ի դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Էջը ՄԼՍ-ի պաշտոնական կայքում
Օլգոպոլ (այլ կիրառումներ)

Օլգոպոլ, կարող է վերաբերել՝

Օլգոպոլ - գյուղ, Ուկրաինայի Նիկոլաևի մարզի Ելանեցի շրջանում
Օլգոպոլ - գյուղ, Ուկրաինայի Վիննիցայի մարզի Չեչելնիկի շրջանում
Միրա (աստղ)

Անվան այլ կիրառումների համար տե՛ս՝ Միրա (այլ կիրառումներ)
Միրա 0 Կետի (Զարմանալի), հայտնի առաշին փոփոխական աստղը։ Միրայի պայծառությունը փոխվում է 2-ից մինչև 10 աստղային մեծության սահմաններում՝ միջին հաշվով 330 օր պարբերությամբ։ Տրամագիծը մոտ 500 միլիոն կմ է, հեռավորությունը Արեգակից՝ 77 պս։
Ստարոե Պորեչիե

Ստարոե Պորեչիե (ուկրաիներեն՝ Старе Поріччя), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Ստարոե Պորեչիե գյուղում բնակվում էր 244 մարդ։ Բնակավայրը զբաղեցնում է 1579 կմ² տարածք։ Բնակչության խտությունը կազմում էր 154,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)